wickkiey/tamil-wikipedia-markdown huggingface dataset:
# மகாராஷ்டிரா டைம்ஸ்



***மகாராஷ்டிரா டைம்ஸ்*** என்பது மராத்தி மொழியில் வெளியாகும் நாளிதழ். இது மும்பையை தலைமையிடமாகக் கொண்டுள்ளது. இந்திய அளவில் அதிகம் விற்பனையாகும் நாளிதழ்களின் பட்டியலில் ஒன்பதாவது இடத்தைப் பிடித்துள்ளது.  

## பதிப்புகள்
இது மும்பை, புனே, தானே, கோல்ஹாப்பூர், நாசிக், அவுர்ங்காபாத், ஜள்காவ், நாக்பூர், அகமதுநகர் ஆகிய ஒன்பது ஊர்களில் வெவ்வேறு பதிப்புகளாக வெளிவருகிறது.
# 2014 இந்தியா-பாகிஸ்தான் எல்லை மோதல்கள்



**2014 இந்தியா-பாகிஸ்தான் எல்லைக்கோட்டு மோதல்கள்** என்பது இந்திய எல்லைப் பாதுகாப்புப் படை மற்றும் பாகிஸ்தான் இராணுவத்திற்கு இடையே எல்லை கட்டுப்பாட்டுக் கோட்டை (LoC) ஒட்டிய காஷ்மீர் பகுதி மற்றும் பஞ்சாப் பகுதியில் தொடரும் ஆயுத மோதல் மற்றும் துப்பாக்கி சூட்டை குறிக்கும். 2014 ஆம் ஆண்டு ஜூலை முதல் வாரம் முதல் இந்த மோதல்கள் நடைபெற்று வருகின்றன. இரு நாடுகளையும் சேர்ந்த இராணுவ அதிகாரிகளும் ஊடகங்களும் இச்சம்பவங்கள் குறித்து வெவ்வேறு பதிப்புகளை வெளியிட்டுள்ளனர். மேலும் எதிர் தரப்பினரே மோதல்களை தூண்டியதாக குற்றம் சாட்டினர். இந்த மோதல்களுக்கு இந்திய இராணுவம் மற்றும் பாகிஸ்தான் இராணுவம் கடும் கண்டனம் தெரிவித்தன.  

### ஐக்கிய நாடுகள் சபையின் அறிக்கை
2014 அக்டோபர் 9ஆம் தேதி, ஐக்கிய நாடுகள் சபையின் பொதுச் செயலாளர் பான் கி மூனின் செய்தி தொடர்பாளர் வெளியிட்ட அறிக்கையில் காஷ்மீரில் அமைதி மற்றும் நிலைத்தன்மை ஏற்பட ஒரு நீண்ட கால தீர்வு காணும் வகையில் இரு நாடுகளும் பேச்சுவார்த்தை நடத்த வேண்டும் என்றார்.
# கீழகல்கண்டார்கோட்டை


**கீழகல்கண்டார்கோட்டை** என்பது தமிழ்நாட்டில் உள்ள திருச்சிராப்பள்ளி மாவட்டத்தில் அமைந்துள்ள திருச்சிராப்பள்ளி (மேற்கு) வட்டத்தில் உள்ள கிராமம் ஆகும்.  

## மக்கள் தொகை

2001 கணக்கெடுப்பின்படி, கீழகல்கண்டார்கோட்டையின் மக்கள்தொகை 1,472. இவற்றில் 740 பேர் ஆண்கள். 732 பேர் பெண்கள். பாலின விகிதம் 989 ஆகவும் கல்வியறிவு விகிதம், 87.01 ஆகவும் இருந்தது.
# மேகி கிரேஸ்



**மேகி கிரேஸ்** (பிறப்பு: செப்டம்பர் 21, 1983) ஒரு அமெரிக்க நாட்டு நடிகை ஆவார். இவர் தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2, டேகின் 3 போன்ற திரைப்படங்களிலும் மற்றும் லாஸ்ட் போன்ற தொலைக்காட்சி தொடர்களிலும் நடித்துள்ளார்.
# பொரஸ்ட் விடேகர்



**ஃபாரஸ்ட் விடேகர்** (பிறப்பு: ஜூலை 15, 1961) ஒரு அமெரிக்க நாட்டு நடிகர், தயாரிப்பாளர் மற்றும் இயக்குநர் ஆவார். இவர் த லாஸ்ட் கிங் ஆப் ஸ்காட்லாந்து, த கிரேட் டிபேட்டர்ஸ், டேகின் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் மிகவும் புகழ் பேன்ற நடிகர் ஆனார்.
# உரூபின்சிடென் பொறி



சதுரங்க விளையாட்டில் **உரூபின்சிடென் பொறி** (*Rubinstein Trap*) என்பது பிரபலமான திறப்பு ஆட்டமான இராணியின் பலியாட்டம் நிராகரிப்பு, பாரம்பரிய ஆட்டம் வகையில் தொடக்க நிலையில் விரிக்கப்படும் வலையாகும். கருப்பு ஆட்டக்காரர் தன் பின்வரிசையில் சிக்கிக்கொள்ளும் இராணியைக் காப்பாற்ற ஒரு சிப்பாயை இழக்க வேண்டிய நிலை வெள்ளை ஆட்டக்காரரால் உருவாக்கப்படுகிறது. கருப்புச் சிப்பாயின் பாதுகாப்பில் நிற்கும் சிப்பாயை வெள்ளை ஆட்டக்காரர் Nxd5 என்று ஆடி குதிரையை பலி கொடுக்கிறார். கருப்பு ..cxd5 என்று விளையாடி பலியை ஏற்றுக்கொண்டால் வெள்ளை ஆட்டக்காரர் Bc7 என்று விளையாடி, கருப்பு இராணியின் கதையை முடித்து விடுவார். எனவே பலியாக வந்த குதிரையைக் கைப்பற்றாமல் கருப்பு தன் சிப்பாயை இழக்கிறார்.  

## வரலாறு
அகிபா உரூபின்சிடென் என்ற சதுரங்க வீரரின் பெயரால் அழைக்கப்படும் இப்பொறியில் அவர் இரண்டு முறை விழுந்து எழுந்திருக்கிறார். 1928 ஆம் ஆண்டில் பேடு கிச்சின்சனில் நடைபெற்ற மேக்சு இயூவிக்கு எதிரான ஆட்டத்திலும் 1930 ஆம் ஆண்டு சான் ரெமோவில் நடைபெற்ற அலெக்சாண்டர் அலெக்கினுக்கு எதிரான ஆட்டத்திலும் உரூபின்சிடென் இந்தப் பேரிடரில் சிக்கியிருக்கிறார். ஆனாலும் இப்பேரிடரில் சிக்கிய முதல் வீரர் உரூபின்சிடென் அல்ல என்பது சற்று ஆறுதலான செய்தியாகும். 1905 ஆம் ஆண்டில் ஓச்டெண்டுவில் நடைபெற்ற ஆமோச் பர்ன் மற்றும் எயின்ரிச் வுல்பு இடையிலான ஆட்டந்தான் உரூபின்சிடென் பொறி ஆட்டமென்று முதன் முதலாகப் பதிவு செய்யப்பட்ட ஆட்டமாக உள்ளது.  

அலெக்கின் - உருபின்சிடென், சான் ரெமோ, 1930  

:**1. d4 d5 2. Nf3 Nf6 3. c4 e6**  

::இராணியின் பலியாட்டம் நிராகரிப்பு, பாரம்பரிய தற்காப்பு ஆட்ட வரிசைமுறை.  

:**4. Bg5 Nbd7 5. e3 Be7 6. Nc3 0-0 7. Rc1 Re8 8. Qc2 a6 9. cxd5 exd5 10. Bd3 c6 11. 0-0 Ne4 12. Bf4 f5?** (படம் பார்க்க)  
::கருப்பு பொறியில் சிக்கிவிட்டார்.  

:**13. Nxd5**  
::13 வெள்ளை ஆட்டக்காரருக்கு சிப்பாய் கிடைக்கிறது...cxd5?? என்று ஆடினால் 14.Bc7,என்று நகர்த்தி கருப்பு இராணியை கைப்பற்றி விடுவார்.
# சில்லா-நாசினி


**சில்லா-நாசினி** (ஆங்கிலம்: Chilla-nashini, பாரசீக மொழி: چله نشینی‎) என்பது தன்னை அறிவதற்கான மதம் சார்ந்த ஒரு சுய பரிசோதனை ஆகும். இது இந்திய மரபிலும் பாரசீக மரபிலும் கடைபிடிக்கப்படுகிறது. தியானத்தின் மூலம் மனதை ஒரு நிலைப்படுத்தி, நாற்பது நாட்கள் உணவு உட்கொள்ளாமல் அமைதியாக இருப்பதாகும். "சில்லா" எனும் வார்த்தை பாரசீக மொழியைச் சார்ந்தது, இதற்கு நாற்பது என்று பொருள். "நாசினி" என்பது இதை மேற்கொள்ளும் நபரைக் குறிப்பதாகும். இதைக் கைக்கொள்பவர்கள் முழுமையாக இதை முடிக்காவிட்டால் அவர்களுக்கு மரணமோ மனநிலைப் பிறழ்வோ ஏற்படும் என்பது (மூட)நம்பிக்கையாகும்.  
இதனால் அடையும் இறுதி நிலையானது இதைக் கைள்கொள்பவரைப் பொருத்தும் கைக்கொள்ளும் முறையையும் பொருத்தது.  

## வேதாந்தங்களிலும் சூஃபி மரபிலும்
"சில்லா-நாசினி" மிகக் கடுமையான வழியாகும். இதை மேற்கொள்பவர்கள் தனது கையால் தரையில் ஓரு வட்டம் வரைந்து அதனுள் நாற்பது நாட்கள் உணவு அருந்தாமலும் உறக்கமின்றியும் இருக்க வேண்டும். எந்தச் சூழலிலும் வட்டத்தைவிட்டு வெளியேறக்கூடாது. இது சூஃபி மரபிலும் வேதாந்த மரபிலும் கூறப்பட்டுள்ளது.  

## இசையின் மூலம்
"சில்லா-நாசினி" இசை கலைஞர்களாலும் பயிற்சி செய்யப்படுகிறது. மூடிய அறைக்குள் நாற்பது நாட்கள் தனது இசைக்கருவியை மீட்டியபடி அமர்ந்திருப்பர். இந்த நாற்பது நாட்களும் வெளியுலகுக்கு தொடர்பின்றி, மிகக் குறைந்த அளவு உணவை மட்டுமே அருந்துவர். இந்நாட்களில் தூங்கிவிழாமல் இருப்பதற்காக தனது முடியை சுவருடன் அல்லது கூரையுடன் கட்டி வைத்திருப்பர். இப்பயிற்சி மிக உயர்ந்த திறனுடைய இசைக் கலைஞர்களால் மட்டுமே மேற்கொள்ளப்படுகிறது. எல்லோராலும் இதைச் செய்வது இயலாது. சாதாரணப் பயிற்சியின் மூலமும் "சில்லா-நாசினி"யை மேற்கொள்ள முடியாது. இப்பயிற்சி அனைத்து இசைக் கலைஞர்களாலும் ஒரே மாதிரி செய்யப்படுவது இல்லை.  

## வரலாற்றில்
பதினான்காம் நூற்றாண்டின் சுயவரலாற்று நூற்களில் "சில்லா-நாசினி"யை மேற்கொண்டவர்கள் பற்றிய குறிப்புகள் காணப்படுகின்றன.
# நோவாவின் பேழைப் பொறி


சதுரங்க விளையாட்டில் **நோவாவின் படகுப் பொறி** (*Noah's Ark Trap*) என்ற உத்தி உருய் உலோப்பசு திறப்பு ஆட்டத்தின் தொடக்க நிலையில் வீசப்படும் ஒரு வலை உத்தியாகும். உருய் உலோப்பசு வகை திறப்பாட்டக் குடும்பத்தில் உள்ள சதுரங்கப் பொறிகளில் இதுவும் ஒன்று என்பதைக் குறிப்பிடுவதே இப்பெயரின் நோக்கமாகும். இந்தப் பொறியில் வெள்ளை ஆட்டக்காரரின் வெள்ளை அமைச்சர் கருப்பு ஆட்டக்காரரின் சிப்பாய்களால் சூழப்பட்டு சிறை செய்யப்படுகிறார்.  

## அலசல்
நோவாவின் படகுப் பொறி என்ற பெயர் வைக்கப்பட்டதற்கு திட்டவட்டமான காரணம் ஏதுமில்லை என்றாலும் கருப்பு ஆட்டக்காரரின் a6, b5, மற்றும் c4 சிப்பாய்கள் நிற்கும் தோரணை படகு வடிவம் போல இருக்கிறது என அர்த்தம் கொள்ளலாம் அல்லது இப்பொறி *நோவாவின் பேழை போல் பழமை வாய்ந்தது* என்ற பொருளைக் குறிப்பிடுவதாகவும் எடுத்துக் கொள்ளலாம்.  

சதுரங்க விளையாட்டில் வல்லுநராக இருப்பவர்கள் கூட எப்போதாவது இப்பொறியில் சிக்கித் திணறுவதுண்டு. 1929 ஆம் ஆண்டு புடாபெச்ட் நகரில் நடைபெற்ற எண்ட்ரே சிடெய்னர், ஒசே காபபிளாங்கா இடையிலான போட்டியை இதற்கு உதாரணமாகக் கூறலாம்:  

:**1. e4 e5 2. Nf3 Nc6 3. Bb5 a6 4. Ba4 d6 5. d4**  
:: வெள்ளை ஆட்டக்காரருக்கு சிறபான நகர்வுகள் உள்ளன 5.c3, 5.Bxc6+, and 5.0-0.  

:**5... b5 6. Bb3 Nxd4 7. Nxd4 exd4 8. Qxd4??**  
::அலெக்சாண்டர் அலெக்கின் 1924 ஆம் ஆண்டு நியூயார்க் போட்டித் புத்தகத்தில் வெள்ளை ஆட்டக்காரர் ஆட்டத்தை சமநிலையில் முடித்துக் கொள்ள வைக்கும் கோரிக்கையாக இந்த நடவடிக்கையைப் பரிந்துரைக்கிறார். ஆனால் அது ஒரு தவறான நகர்வு ஆகும். வெள்ளை அதற்கு பதிலாக 8.Bd5 என்று விளையாடலாம் அல்லது 8.c3 சிப்பாயை பலி கொடுத்து வேறு முயற்சியில் ஆட்டத்தைத் தொடராலாம்.  

:**8... c5 9. Qd5 Be6 10. Qc6+ Bd7 11. Qd5 c4** (படம் பார்க்க)  

::வெள்ளை ஆட்டக்காரரின் அரசரின் அமைச்சர் சிறை செய்யப்படுகிறார். வெள்ளை ஆட்டக்காரர் 32 நகர்வுகளூக்குப் பின்னர் ஆட்டத்தில் தோல்வியை ஏற்றுக் கொள்கிறார்.  

### சிசிலியன் தற்காப்பு ஆட்டத்தில்
சிசிலியன் தற்காப்பு ஆட்டத்திலும் இது போன்ற ஒரு பொறி உத்தி நிகழ்கிறது 1.e4 c5 2.Nf3 Nc6 3.Bb5 என்ற நகர்வுகளுக்குப் பின்னர் (உரோசோலிமோ திறப்பாட்டம்) a6 4.Ba4?? (4.Bxc6 என்பது தேவையான நகர்வு ) b5 5.Bb3 c4 (படம் பார்க்க) இங்கும் அமைச்சர் அதுபோலவே சிக்கிக் கொள்கிறார்.
# மாணிக்கம் யோகேஸ்வரன்

உருவச்சிலைக்கு முன்னால் மாணிக்கம் யோகேஸ்வரன்]]  
**மாணிக்கம் யோகேஸ்வரன்** (*Maanikkam Yogeswaran*, பிறப்பு: 1959) இலங்கைத் தமிழரும், பன்னாட்டு தமிழிசைக் கலைஞரும், கருநாடக இசைப் பாடகரும் ஆவார்.  

யோகா என்று அழைக்கப்படும் மாணிக்கம் யோகேஸ்வரன் யாழ்ப்பாண மாவட்டம், மீசாலையில் பிறந்தவர். யாழ்ப்பாணம் இந்துக் கல்லூரியில் கல்வி கற்றவர். இடம்பெயர்ந்து லண்டனில் வசித்து வருகிறார்.  

எஸ். பாலசிங்கம், பி. முத்துகுமாரசுவாமி ஆகியோரிடம் முறைப்படி கருநாடக இசையைக் கற்றுக் கொண்டார். "ஏசியன் ஸ்கூல் ஒஃப் ஆர்ட்ஸ்" என்ற இசைக் கல்லூரியை நடத்தி வருகிறார்.  

லண்டனில் இயங்கும் "vocal big band" என்ற இசைக்குழுவின் உறுப்பினராகவுள்ள இவர், செருமனியின் Dissidenten என்ற உலக இசைக்குழுவில் சேர்ந்து பாடியுள்ளார்.  

ஸ்டான்லி குப்ரிக்கின் *ஐஸ் வைட் ஷட்* (*Eyes Wide Shut*) என்ற 1999 ஹாலிவுட் திரைப்படத்தில் இவர் பாடிய *காதலா, இன்பமா, இது ஒரு நரகமா..* என்ற கருநாடக இசைப் பாடல் ஒன்று இடம்பெற்றுள்ளது. இதன் மூலம் ஹாலிவுட் திரைப்படம் ஒன்றில் இடம்பெற்ற முதல் தமிழ்ப் பாடலைப் பாடியவர் என்ற பெருமையையும் இவர் பெற்றார்.  

திருக்குறளின் 1330 பாடல்களையும் 133 இராகங்களில் பாடி ஆல்பமும் வெளியிட்டுள்ளார்.
# இராசாவின் சிப்பாய் ஆட்டம்



**இராசாவின் சிப்பாய் ஆட்டம்** (*King's Pawn Game*) என்பது **1. e4** எனும் நகர்த்தலுடன் ஆட்டத்தை ஆரம்பிக்கும் திறப்புக்களைக் குறிக்கும். வெள்ளையானது தொடங்குவதற்கு சாத்தியமான இருபது நகர்த்தல்களில் ஒன்றைத் தேர்வு செய்து ஆட்டத்தை ஆரம்பிக்கும். இந்த வகைத் திறப்பு வெள்ளைக்கு பெரும்பாலான வெற்றிகளைத் (54.25%) தந்தாலும், அடுத்த பொதுவான நான்கு நகர்த்தல்கலான 1.d4 (55.95%), 1.Nf3 (55.8%), 1.c4 (56.3%), மற்றும் 1.g3 (55.8%) போல வெற்றிகரமானதாக அமையாது. 1.e4 என ஆரம்பிக்கும் அனைத்துத் திறப்புக்களுக்கும் தனித்துவமான பெயர்கள் உண்டு.  

இராசாவின் சிப்பாயை இரண்டு கட்டங்கள் நகர்த்துவது நல்ல பயனைத்தரும் ஏனென்றால் அது மத்திய கட்டத்தை ஆக்கிரமிப்பதுடன் d5 சதுரத்தின் மீது தாக்குதல் செய்கிறது. மேலும் அந்த நகர்த்தலானது இராசாவின் அமைச்சர் மற்றும் இராணியின் வழிகளைத் திறக்கிறது.
# மஞ்சு வாரியர்


**மஞ்சு வாரியர்** (பிறப்பு: செப்டம்பர் 10, 1978) இந்தியத் திரைப்பட நடிகை ஆவார். இவருடைய பூர்விகம் கேரளாவிலுள்ள திருச்சூர் மாவட்டம் புல்லு கிராமம் ஆகும் . ஆனால் இவர் தமிழ்நாட்டிலுள்ள கன்னியாகுமரி மாவட்டம் நாகர்கோவில்‌நகரில் பிறந்துள்ளார். இவருடைய தாய்மொழி மலையாளம் ஆகும் .இவர் மலையாளத் திரைப்படங்களில் நடித்துள்ளார். மலையாள சினிமாவில் லேடி சூப்பர் ஸ்டார் என்று அழைக்கப்படுகிறார்  

இவர் சாட்சியம் என்ற மலையாளத் திரைப்படத்தில் நடிக்கத் தொடங்கினார். பின்னர், சல்லாபம், ஈ புழையும் கடந்நு, தூவல் கொட்டாரம், களியாட்டம், *கிருஷ்ணகுடியில் ஒரு பிரணயகாலத்து* (1997), சம்மர் இன் பெத்லஹேம், உள்ளிட்ட வெற்றித் திரைப்படங்களில் நடித்துள்ளார். இவர் இந்திய தேசிய திரைப்பட சிறப்பு விருதையும், சிறநத நடிகைக்கான கேரள அரசின் விருதையும், சிறந்த நடிகைக்கான பிலிம்பேர் விருதையும் பெற்றார். இவர் திலீப் என்ற மலையாள நடிகரை திருமணம் செய்துகொண்ட இவர் 2014 ஆம் ஆண்டு மணமுறிவு பெற்றார்.
# மக்னீசியம் பாசுபேட்டு


**மக்னீசியம் பாசுபேட்டு** (*Magnesium phosphate*) என்ற பொதுச் சொல்லால் மக்னீசியம் மற்றும் பாசுபேட்டு உப்புகளின் மூன்று வடிவங்களும் அழைக்கப்படுகின்றன.  
- ஒருமூல மக்னீசியம் பாசுபேட்டு - (Mg(H<sub>2</sub>PO<sub>4</sub>)<sub>2</sub>, மொனோமக்னீசியம் பாசுபேட்டு)
- இருமூல மக்னீசியம் பாசுபேட்டு - (MgHPO<sub>4</sub>, டைமக்னீசியம் பாசுபேட்டு)
- மும்மூல மக்னீசியம் பாசுபேட்டு - (Mg<sub>3</sub>(PO<sub>4</sub>)<sub>2</sub>, டிரைமக்னீசியம் பாசுபேட்டு)

மக்னீசியம் பாசுபேட்டின் பல்வகை வடிவங்களும் மலமிளக்கியாகவும் அமிலநீக்கியாகவும் பயன்படுகின்றன.  

## பாதுகாப்பு
மக்னீசியம் பாசுபேட்டு, ஒருமூல மக்னீசியம் பாசுபேட்டு, இருமூல மக்னீசியம் பாசுபேட்டு, மும்மூல மக்னீசியம் பாசுபேட்டு ஆகிய வேதிஉப்புகளை "உணவு மற்றும் மருந்து நிர்வாகம்" பொதுவாக அங்கீகரிக்கப்பட்ட பாதுகாப்புப் பொருள்களில் பட்டியலிட்டுள்ளது.  

## இவற்றையும் காண்க
- அம்மோனியம் மக்னீசியம் பாசுபேட்டு
# நமீதா பிரமோத்


**நமீதா பிரமோத்** என்பவர் மலையாளத் திரைப்பட நடிகை ஆவார். டிராபிக் என்ற மலையாளத் திரைப்படத்தில் நடிக்கத் தொடங்கினார்.  

## திரைத் துறை
இவர் வேளாங்கண்ணி மாதாவு, என்றெ மானச புத்ரி, அம்மே தேவி உள்ளிட்ட திரைத் தொடர்களில் நடித்தார். இவர் குஞ்சாக்கோ போபனுடன் *புள்ளிப்புலிகளும் ஆட்டின்குட்டியும்* என்ற திரைப்படத்தில் நடித்தார்.
# ஆங்கிலத் திறப்பு



**ஆங்கிலத் திறப்பு** (*English Opening*) என்பது **1. c4** எனும் நகர்த்தலுடன் ஆரம்பிக்கும் திறப்புக்களைக் குறிக்கும். இது பிளாங் திறப்பில் நான்காவது பிரபலமான திறப்பாகும். பல்வகையான தரவுத்தளங்களின் படி, வெள்ளையின் சாத்தியமான இருபது ஆரம்ப நகர்த்தல்களில், பிரபலமான நான்கு நகர்த்தல்களில் இதுவும் ஒன்றாகும். வெள்ளை d5 மத்திய சதுரத்தைக் கைப்பற்றும் நோக்கத்துடன் ஆட்டத்தை ஆரம்பிக்கிறது.
# இந்திரஜித் (திரைப்படம்)



***இந்திரஜித்*** என்பது 2017 ஆண்டைய இந்திய தமிழ்த் திரைப்படமகும். கலைப்புலி எஸ். தாணு தாயாரிக்க, அவரது மகன் கலாபிரபு இயக்கத்தில், கவுதம் கார்த்திக் கதாநாயகனாகவும், கதாநாயகியாக புதுமுக நடிகை சோனாரிகா பதோரியாவும் (சொனரிக்கா பாடோரியா) நடித்துள்ளனர். சொனாரிகா பதோரியா விஜய் தொலைக்காட்சியில் ஒளிபரப்பாகின்ற சிவம் தொடரில் பார்வதி என்ற கதாபத்திரத்தில் நடித்துள்ளார் என்பது குறிப்படத்தக்கது. இப்படத்திற்கு, சங்கர் இசான் லாய் இசையமைக்கின்றனர்.  

## நடிகர்கள்
- கவுதம் கார்த்திக்
- சொனாரிகா பதோரியா
- அஸ்ரிதா செட்டி
- அன்கூர் சிங்
- சுதன்சு பாண்டே
- அமித்
- பிரதாப் போத்தன்

## தயாரிப்பு
இந்த திரைப்படத்தை கலைப்புலி எஸ் தாணுவின் மகன் கலைபிரபு இயக்கயுள்ளார். இவர் முதலில் சக்கரகட்டி என்ற திரைபடத்தை இயக்கயுள்ளார் என்பது குறிப்படத்தக்கது. இப்படம் 2017 நவம்பர் 24 அன்று வெளியானது.  

## இசை
ஆளவந்தான், விஸ்வரூபம் திரைப்படத்துக்கு இசை அமைத்த சங்கர் இசான் லாய் இந்த திரைப்படத்துக்கும் இசை அமைத்துள்ளார்.
# புதுயுகம் தொலைக்காட்சி



**புதுயுகம் தொலைக்காட்சி** என்பது தமிழில் இயங்கும் தொலைக்காட்சி ஆகும். இந்தத் தொலைக்காட்சி நவம்பர் 23, 2013 அன்று தொடங்கப்பட்டது. சென்னையைத் தலைமையிடமாகக் கொண்டு இயங்குகிறது. எஸ். ஆர். எம் குழுமத்திற்கு உட்பட்ட ‘நியூ ஜெனரேசன் மீடியா கார்ப்பரேசன்’ என்ற ஊடக நிறுவனத்தால் இத்தொலைக்காட்சி ஒளிபரப்பப்படுகின்றது. இதே ஊடக நிறுவனம் சார்பில் புதிய தலைமுறை என்ற செய்தி தொலைக்காட்சியும், பெண்கள் என்ற பெண்களுக்கான தொலைக்காட்சியும் ஒளிபரப்பாகி வருறது.  

## நிகழ்ச்சிகள்
இந்தத் தொலைக்காட்சியில் முதல் முதலாக கொரியன் தொடர்கள் தமிழில் மொழிமாற்றம் செய்யப்பட்டு 2013 முதல் 2015ஆம் ஆண்டு காலப்பகுதியில் ஒளிபரப்பப்பட்டது.  

## மேலும் பார்க்க
- புதிய தலைமுறை (தொலைக்காட்சி)
- புதிய தலைமுறை (இதழ்)
- புதிய தலைமுறை கல்வி
# கரோ-கன் தற்காப்பு



**கரோ-கன் தற்காப்பு** (*Caro–Kann Defence*) என்பது **1. e4 c6** எனும் நகர்த்தல்களால் அடையாளப்படுத்தப்படும் சதுரங்கத் திறப்பாகும். கரோ-கன் தற்காப்பானது இராசாவின் சிப்பாய் ஆட்டத்திற்கு எதிரான பொதுவான தற்காப்பாகும். இது, சிசிலியன் தற்காப்பு மற்றும் பிரெஞ்சுத் தற்காப்பு போல "அரை-திறந்த ஆட்டமாக" பாகுபடுத்தப்பைட்டுள்ளது. இந்தத் தற்காப்பு கறுப்புக்கு, சிறந்த சிப்பாய் நிலையுடன்கூடிய சாதகமான இறுதியாட்டத்தை தோற்றுவிக்கிறது.
# ரெபெக்கா வெஸ்ட்



**ரெபெக்கா வெஸ்ட்** (21 டிசம்பர் 1892 – 15 மார்ச் 1983), ஒரு பிரிட்டன் எழுத்தாளர், பத்திரிகையாளர், பெண் உரிமை ஆர்வலர். இவர் தி டைம்ஸ், தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார்.  

## வாழ்க்கை வரலாறு
ரெபெக்கா வெஸ்ட் அரசியல் ஆர்வலர்கள் அரசியல் பற்றி காரசாரமாக விவாதிக்கும் ஒரு வீட்டில் 1892 இல் லண்டனில் பிறந்தார். அப்பா துணிச்சலான பத்திரிகையாளர். இசை மீதும், ஓவியத்தின் மீதும் நாட்டம் கொண்ட ஸ்காத்லாந்துநாட்டுப் பெண்ணான இசபெல்லா அவரது தாய். தனது 14 அப்பா இறந்தபோது குடும்பம் ஸ்காட்லாந்தில் உள்ள எடின்பரோவில் குடியேறியது. அங்கு ஜியார்ஜ் வாட்சன் பெண்கள் கல்லூரியில் பயின்றார். 16 வயதில் குடும்ப வசதியின் காரணமாக கல்வி பயில்வதை நிறுத்திக் கொண்டார். ஒரு நடிகையாக புகழ்பெற வேண்டும் என்ற ஆசையில் லண்டனில் நடிப்பு பயிற்சி மேற்கொண்டார். அப்போது மாற்றிக்கொண்ட பெயர்தான் 'ரெபெக்கா வெஸ்ட்'. பிறகு எழுதுவதில் ஆர்வம் ஏற்பட்டது.  

செப்டம்பர் 1912 'ஃப்ரீ வுமன்' பெண்கள் வாரப் பத்திரிகையில் சேர்ந்தார். புகழ்பெற்ற எழுத்தாளர் எச். ஜி. வெல்ஸ் இன் 'மேரேஜ்' நாவலை விமர்சித்து 1912 இல் இந்த பத்திரிகையில் எழுதினார். அதைப் படித்த வெல்ஸ் இவரது எழுத்தால் கவரப்பட்டார். 1913 இல் இருவருக்கும் காதல் மலர்ந்தது. வெல்ஸ் மறையும் வரை இந்த உறவு நீடித்தது. அவர்களின் இந்த உறவு 1946 இல் வெல்ஸ் மறையும் வரை நீடித்தது.  

### பிந்தைய வாழ்க்கை
பெண் உரிமை, சமூக நலனுக்கு குரல் கொடுப்பதிலும், கூர்மையான விமர்சனம் எழுதுவதிலும் புகழ்பெற்று விளங்கினார் ரெபெக்கா. தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார். இவரது எழுத்தாற்றலை ஜார்ஜ் பெர்னார்ட் ஷா பாராட்டியுள்ளார்.  

பத்திரிகைத் துறையில் படைத்த சாதனைக்காக இவருக்கு 'வுமன்ஸ் பிரஸ் கிளப் அவார்டு' விருதை 1948 இல் அமெரிக்க அதிபர் ஹாரி எஸ். ட்ரூமன் வழங்கினார். 'உலகின் தலைசிறந்த நிருபர்' என்று விழாவில் அதிபர் இவருக்கு புகழாரம் சூட்டினார்.  

### புனைவிலி
- "பிளாக் லாம்ப்" (1941)
- *ஹென்றி ஜேம்ஸ்* (1916)

## இறப்பு
ரெபெக்கா வெஸ்ட் 91 ஆவது வயதில் மறைந்தார்.
# விஸ்வேஸ்வரய்யா தொழில்நுட்பப் பல்கலைக்கழகம்



**விஸ்வேஸ்வரய்யா தொழில்நுட்பப் பல்கலைக்கழகம்** என்பது கர்நாடக மாநிலத்தில் உள்ள பொதுத்துறை பல்கலைக்கழகம் ஆகும். இது பெளகாவியில் உள்ளது. இதை 1998ஆம் ஆண்டின் ஏப்ரல் முதலாம் நாளில் கர்நாடக அரசு நிறுவியது. கர்நாடகத்தில் தொழில்நுட்பம், பொறியியல் துறைகளில் பாடங்களை கற்பிக்கும் கல்லூரிகள் இதனுடன் இணைக்கப்பட்டிருக்க வேண்டும்.  

இதுக்கு அறிவியலாளரான மோக்சகுண்டம் விசுவேசுவரய்யாவின் நினைவாக பெயரிடப்பட்டது. இந்திய அளவில் பாரத ரத்னா விருதைப் பெற்ற ஒரே பொறியாளர் இவரே. இந்த பல்கலைக்கழகம் பெங்களூர், குல்பர்கா, மைசூர் ஆகிய இடங்களில் கிளைகளைக் கொண்டுள்ளது.  

இது இந்திய அளவில் பெரிய பல்கலைக்கழகங்களில் குறிப்பிடத்தக்கது. இதனுடன் 208 கல்லூரிகள் இணைந்துள்ளன. ஆண்டு தோறும் 67100 இளநிலை மாணவர்களும், 12666 முதுநிலை மாணவர்களும் சேர்கின்றனர். இங்கு இளநிலையில் 30 பாடப்பிரிவுகளும், முதுநிலையில் 71 பாடப்பிரிவுகளும் உள்ளன.  

## துறைகள்
இது பொறியியல் துறையில் பல்வேறு பாடப்பிரிவுகளைக் கொண்டுள்ளது.  

## மேலும் பார்க்க
- விசுவேசுவரய்யா தொழில்துறை மற்றும் தொழில்நுட்ப அருங்காட்சியகம்
# அனூப்பூர் மாவட்டம்



﻿, மத்தியப் பிரதேச மாநிலத்தின் மாவட்டங்களில் ஒன்று. இதன் தலைமையகம் அனூப்பூர் என்னும் ஊரில் அமைந்துள்ளது.  

## உட்பிரிவுகள்
இந்த மாவட்டத்தை கோத்மா, அனூப்பூர், ஜைத்தரி, புஷ்ப்ராஜ்கட் உள்ளிட்ட வட்டங்களாகப் பிரித்துள்ளனர்.  

இது மத்தியப் பிரதேச சட்டமன்றத்துக்கு கோத்மா, அனூப்பூர், புஷ்ப்ராஜ்கட் ஆகிய தொகுதிகளில் சேர்க்கப்பட்டுள்ளது.  

இந்த மாவட்டம் ஷடோல் மக்களவைத் தொகுதியின் வரம்புக்குள் உள்ளது.  

## போக்குவரத்து
## இதனையும் காண்க
- மத்தியப் பிரதேச மாவட்டப் பட்டியல்
# தஞ்சை அரண்மனை



**தஞ்சை அரண்மனை** (*Thanjavur Palace*) என்பது தமிழ்நாட்டின், தஞ்சாவூர் மாவட்டம், தஞ்சாவூர் நகரில் உள்ள ஒரு அரண்மனை ஆகும். இந்த அரண்மனை தஞ்சாவூர் நாயக்கர்களால் கட்டப்பட்டது. பின்னர் பொ.ஊ. 1674 இல் இருந்து 1855 வரை தஞ்சாவூர் மராத்திய அரசின் கைவசம் இருந்தது. இந்த அரண்மனை வளாகத்தில்தான் சரஸ்வதி மகால் நூலகம், தஞ்சைக் கலைக்கூடம், தஞ்சை தீயணைப்பு நிலையம், தஞ்சை மேற்கு காவல் நிலையம், அரசுப் பொறியியல் கல்லூரி, அரசர் மேல்நிலைப் பள்ளி, தொல்லியல்துறை அலுவலகம் போன்றவை அமைந்துள்ளன.  

## வரலாறு
இந்த அரண்மனையானது தஞ்சாவூர் நாயக்கர் மன்னர்களான சேவப்ப நாயக்கரால் கட்டத் தொடங்கப்பட்டு, அச்சுதப்ப நாயக்கர், இரகுநாத நாயக்கரால் தொடரப்பட்டு, விஜயராகவ நாயக்கரால் முடிக்கப்பட்டது ஆகும். தஞ்சாவூர் மராத்திய அரசு மாராட்டியர் காலத்தில் மராட்டிய கட்டடக்கலை நுணுக்கத்துடன் அரண்மனையின் சில பகுதிகள் கட்டப்பட்டன. பின்னர் ஆங்கிலேயர் காலத்தில் பிரித்தானிய, பிரான்ஸ், இராஜஸ்தான் கட்டடக் கலையின் தொழில் நுட்பங்கள் பல தஞ்சை அரண்மனையின் வடிவமைப்பில் சேர்க்கப்பட்டன. இந்த அரண்மனை வளாகமானது 110 பரப்பளவுக்கு விரிந்துள்ளது. சுமார் 400 ஆண்டுகளுக்கு முன் கட்டப்பட்டதாயினும், அரண்மனையின் 75 விழுக்காடு அழியாமல் இருக்கிறது. இது தமிழக தொல்லியல் துறையின் பராமரிப்பில் உள்ளது.  

## அரண்மனையின் பகுதிகள்
அரண்மனையின் வளாகம் நான்கு முதன்மையான கட்டடங்களைக் கொண்டுள்ளது. மணிமண்டபம், தர்பார் மண்டபம், ஆயுத சேமிப்பு மாளிகை, நீதிமன்றம் என இவை அழைக்கப்படுகின்றன.  

## மணிமண்டபம்
மணிமண்டபத்தில் மொத்தம் 11 மாடிகள் இருந்துள்ளன. இந்த 11 மாடிகளில், இப்போது 8 மாடிகள் மட்டுமே இருக்கின்றன. ஒவ்வொரு மாடியிலும் நான்குப்புறச் சுவர்களிலும் மேல் வளைந்த சாளரங்கள் உள்ளன. அதனால் இதனைத் தொள்ளக்காது மண்டபம் எனப் பொதுமக்கள் அழைக்கின்றனர். இந்த மண்டபம் கண்காணிப்பு மண்டபமாகப் பயன்பட்டிருக்கலாம் என்று கருதப்படுகிறது.  

## தர்பார் மண்டபம்
தஞ்சையைத் தலைமையாகக் கொண்ட மன்னர்கள் அமர்ந்து ஆட்சி செலுத்திய மண்டபம் தர்பார் மண்டபமாகும். பல வண்ணங்களில் அமைந்த ஓவியங்கள் தர்பார் மண்டபத்தை அலங்கரிக்கின்றன. இந்த மண்டபத்துக்கு முன் பெரிய மைதானம் உள்ளது.  

## ஆயுத சேமிப்பு மாளிகை
இது கோபுர வடிவில் காணப்படுகிறது. கோபுரத்துக்குச் செல்லும் படிகட்டுகள் மிகவும் சிக்கலான வளைவு, நெளிவுகளைக் கொண்டவை.  

## நீதிமன்ற கட்டடம்
இதனை ஜார்ஜவா மாளிகை, சதர் மாளிகை என்றும் அழைக்கின்றனர். சதர் என்ற பாரசீகச் சொல்லுக்கு நீதிமன்றம் என்ற பொருள் உள்ளது. இது 7 மாடிகள் கொண்டதாக இருந்ததாகக் கூறப்படுகிறது என்றாலும், தற்போது 5 மாடிகள் மட்டுமே உள்ளன.  

## இதனையும் காண்க
- தஞ்சாவூர் மராத்திய அரசு
- வெங்கோஜி
- இரண்டாம் சரபோஜி
# ஒ.ச.நே + 08:00


**ஒ. ச. நே.** (*UTC*) என்றால் ஒருங்கிணைந்த சர்வதேச நேரம் (*Universal Time Code*). **ஒ. ச. நே.+8** (*UTC+08:00*) என்றால் பூமியின் ஓர் இடத்தில் 8 மணி நேரத்தை ஈடுசெய்யும் ஓர் இனங்காட்டியாகும். இதை ஒருங்கிணைவித்த பொதுநேரம் அல்லது கிரீன்விச் பொதுநேரம் என்றும் அழைக்கலாம்.  

ஒ. ச. நே.+08:00 எனும் நேரக் குறியீட்டை ஆசியான் நாட்டைச் சார்ந்த 1.708 பில்லியன் மக்கள் பயன்படுத்துகின்றனர். இது உலக மக்கள் தொகையில் 24 விழுக்காடாகும். இதை ஆசியான் பொது நேரம் (*ASEAN Common Time*) என்றும் அழைப்பது உண்டு.  

1975 ஏப்ரல் 30-ஆம் தேதி வரையில், வியட்நாம் குடியரசின் தென் பகுதி ஒ. ச. நே.08:00 எனும் நேரக் குறியீட்டைப் பயன்படுத்தி வந்தது. அதன் பின்னர், கம்யூனிஸ்டுகள் ஒட்டு மொத்த வியட்நாமைக் கைப்பற்றியதும், வியட்நாம் முழுமைக்கும் ஒ. ச. நே.07:00 நேரக் குறியீடு என்பது அமலுக்குக் கொண்டு வரப்பட்டது.  

## சர்வதேச நேரம்
### வட ஆசியா
- ரஷ்யா - இர்க்குட்ஸ்க் நேரம் (Irkutsk Time)

### கிழக்கு ஆசியா
- மங்கோலியா - மங்கோலிய நேரம்
- சீனா - பெய்ஜிங் நேரம்
- தைவான் - தைவான் நேரம்
- ஹாங் காங் - (ஹாங் காங் நேரம்)
- மக்காவ் - (மக்காவ் நேரம்)

### தென்கிழக்கு ஆசியா
- பிலிப்பைன்சு - (பிலிப்பைன்சு நேரம்)
- புருனை - (புருனை டாருசலாம் நேரம்)
- மலேசியா - (மலேசியா நேரம்)
- சிங்கப்பூர் - (சிங்கப்பூர் நேரம்)
- இந்தோனேசியா (மத்தியப் பகுதிகள்) - (இந்தோனேசியா மத்திய நேரம்)
  - கிழக்கு கலிமந்தான்; தெற்கு கிழக்கு கலிமந்தான்
  - சுண்டா தீவுகள்
  - சுலாவெசி

### பசிபிக் பெருங்கடல் தீவுத் தொகுதி
- ஆஸ்திரேலியா - (மேற்கு நியமநேரம்)
  - மேற்கு ஆஸ்திரேலியா
- ஹட் நதி ஆட்சிப்பகுதி

### அண்டார்டிக்கா
- அண்டார்டிக்காவின் சில பகுதிகள் மட்டும் (அண்டார்டிக்கா நேரம்)

## மேற்கோள்

## வெளித் தொடர்புகள்
- ஹாங்காங் நேரச் சேவையின் வரலாறு
# டர்க்கின் திறப்பு



சதுரங்க விளையாட்டில் **டர்க்கின் திறப்பு** *(Durkin Opening)* என்பது டர்க்கின் தாக்குதல் அல்லது சோடியம் தாக்குதல் என்றும் அழைக்கப்படுகிறது. **1. Na3** என்ற நகர்வுடன் தொடங்கும் இத்திறப்பு சதுரங்க வீரர்களால் எப்போதாவது அரிதாக ஆடப்படுகிறது.  

இத் திறப்புக்கு நியூ ஜெர்சியை சேர்ந்த ராபர்ட் ஜேம்சு டர்க்கின் என்பவரின் பெயர் சூட்டப்பட்டுள்ளது. சோடியம் தாக்குதல் என்ற பெயர் இத்திறப்பின் முதல் நகர்வான 1. **Na**3 ஐ நினைவூட்டும் வகையில் அமைந்துள்ளது வேதியியலில் சோடியத்தின் குறியீடு **Na** ஆகும்.  

## மதிப்பீடு
வெள்ளை ஆட்டக்காரருக்கு முதல் நகர்வால் கிடைக்க வேண்டிய அனுகூலம், அரசியின் குதிரை தாறுமாறாக 1.Na3 என்று நகர்வதால் முழுமையாக கிடைப்பதில்லை. சதுரங்கப் பலகையின் ஓரத்திலுள்ள a3 சதுரத்தில் நின்று கொண்டு குதிரையால் அவ்வளவாக எதையும் சாதிக்க முடிவதில்லை. மையப்பகுதியில் நுழைந்து துடிப்புடன் ஆதிக்கம் செலுத்த முடியாமல் முடங்கிப் போய் நிற்கிறது. எனவே அங்கிருக்கும் குதிரையை விரைவில் நகர்த்த வேண்டிய அவசியம் ஏற்படுகிறது. ஒருவேளை வெள்ளை c4 என்று விளையாடினாலும் குதிரையை c4 சதுரத்திற்கு நகர்த்த வேண்டியதிருக்கும். (உதாரணமாக 1. ... d5 2.c4 dxc4 3.Nxc4) அல்லது Nc2 என்றாவது ஆடவேண்டும். வெள்ளையின் தொடக்கத் திட்டம் ஆங்கிலத் திறப்பில் ஆடுவதாக இருந்தால் குதிரையை c4 கட்டத்திற்கு நகர்த்தி கருப்பு ஆட்டக்காரரின் திறப்பு ஆட்டத் தயாரிப்புகளை அனுமதிக்காமல் காலம் தாழ்த்த முடியும். மறுபுறம், கருப்பு ஆட்டக்காரருக்கு காலவிரயம் ஏற்படுத்த இதைத் தவிர வேறு சிறந்த வழிகளும் காணப்படுகின்றன. உதாரணமாக b1-குதிரையை c3 கட்டத்திற்கு நகர்த்தலாம்.  

## பெயர் மாறுபாடுகள்
டர்க்கின் திறப்பு பல்வேரு வகையான பெயர் மாறுபாடுகளைக் கொண்டுள்ளது.  
- 1...e5 2.Nc4 Nc6 3.e4 f5 (டர்க்கின் பலியாட்டம்)
- 1...e5 2.d3 Bxa3 3.bxa3 d5 4.e3 c5 5.Rb1 (செலாடான் மாற்றாட்டம்)
- 1...g6 2.g4 (செனோபோசுகியன் மாற்றாட்டம்)
# முதியோர் கொலை

**முதியோர் கொலை** (*Senicide*) என்பது முதியோர்களை கொலை செய்வதாகும்.  

## இந்தியாவில் முதியோர் கொலைகள்

இந்தியாவின் தமிழ்நாட்டில், குறிப்பாக மதுரை, விருதுநகர் போன்ற பகுதிகளில், பெண் சிசுக் கொலை போல் முதியோர் கொலைகள் அதிகரித்துள்ளதாக தன்னார்வ தொண்டு நிறுவனங்கள் குற்றம் சாட்டியுள்ளது. வேர்களை வெறுக்கும் விழுதுகள்: பெற்றோரைக் கொல்லும் பிள்ளைகளின் இக்கொடூரச் செயலை கருணைக் கொலை என தவறாக குடும்ப உறுப்பினர்களும், சமூகமும் கருதுவதுடன், குற்ற உணர்வற்ற சமூகச் சடங்கு எனக் குறிப்பிடத் தவறுவதில்லை..  

## காரணங்கள்
முதியோர் கொலைகளுக்கு, இந்தியாவில் கூட்டுக் குடும்ப முறை சிதைந்ததும், கிராம மக்கள் அதிக அளவில் நகர்புறத்தில் குடியேறுவதும், முதியோரை பேணும் சமூகப் பொறுப்பு குறைந்து வருவதும் முக்கிய காரணிகளாக சமூக ஆர்வலர்கள் கருதுகிறார்கள். மேலும் முதியோர் கொலையை அறிந்தவர்கள் கூட, அத்தகவலை காவல் துறைக்கு தெரிவிப்பதில்லை. எனவே காவல்துறையினரால் குற்றம் செய்தவர்கள் மீது குற்ற நடவடிக்கை மேற்கொண்டு, முதியோர் கொலைகளை தடுக்க இயல்வதில்லை.  

## கடைப்பிடிக்கும் முறைகள்
படுத்த படுக்கையாக உள்ள முதியோர்களின் உயிரை வெகு விரைவில் பறிக்க தமிழ்நாட்டில் பல வழிமுறைகள் கடைப்பிடிக்கப்படுகிறது.  

1. தலைக்கு ஊத்தல் எனும் தலைக்கு விளக்கெண்ணெயை நன்கு தேய்த்து குளிர்ந்த நீரில் குளிப்பாட்டி பின் இளநீரை குடிக்கச் செய்தல்.
1. குடும்ப உறுப்பினர்கள் வரிசையாக தொடர்ந்து முதியோரின் வாயில் பால் ஊற்றுதல்.(இதனை ஒரு சடங்காக செய்தல்)
1. பூச்சிக் கொல்லி மாத்திரைகள் கொடுத்தல்
1. விஷ ஊசி போடுதல்.
1. கண்காணாத இடத்தில் விட்டுவிட்டு வந்துவிடுதல்.
# தஞ்சாவூர் (கி.பி.600-1850) (நூல்)

**தஞ்சாவூர் (கி.பி.600-1850)** குடவாயில் பாலசுப்ரமணியன் எழுதிய நூலாகும். கோட்டை தொடங்கி கோயில் வரை பல நூற்றாண்டு கால தஞ்சையின் வரலாற்றினை இந்நூலின் மூலம் அறியமுடிகிறது. ஆங்காங்கே இலக்கிய, கல்வெட்டுச் சான்றுகள், உரிய புகைப்படங்கள் தரப்பட்டுள்ளன. மோடி ஆவணக் குறிப்புகள் பற்றியும் ஆங்காங்கே விவாதிக்கப்படுகின்றன. தஞ்சாவூரின் பலவகையான பெருமைகளைப் பற்றிய நூல்.  

## அமைப்பு
இந்நூல் மூன்று பகுதிகளைக் கொண்டு அமைந்துள்ளது.  

## முதல் பகுதி
இப்பகுதியில் தஞ்சை என்னும் திருவூர், ஆழ்வார்கள் பார்வையில் தஞ்சை, முத்தரையர்களின் தலைநகரம் தஞ்சையே, சோழநாட்டுத் தலைநகரங்கள், விஜயாலய சோழன் கைப்பற்றிய தஞ்சை நகரம், தஞ்சை நிசும்பசூதனி, சோழர் காலத் தஞ்சாவூர், தஞ்சையில் சோழர் அரண்மனையும் பிற இடங்களும், கருவூர்த் தேவர் கண்ட தஞ்சை, தஞ்சாவூர் பெருவழிகள், தஞ்சாவூர் நகரின் பேரழிவு, தஞ்சையிலிருந்த சோழர் கால மருத்துவமனை, இராஜராஜனின் அரண்மனை இருந்த இடம் எது?, கல்வெட்டில் தஞ்சை நகரமும் மும்முடிச்சோழன் திருமதிலும், சோழர் காலத் தஞ்சாவூர் புதிய முடிவு, பாண்டியர் ஆட்சியில் தஞ்சாவூர், தஞ்சைத் திருக்கோயில்கள் (பல்லவ, சோழ, பாண்டிய காலம் வரை), விஜயநகரப் பேரரசின் காலத்தில் தஞ்சை, மராட்டியர் ஆட்சியில் தஞ்சாவூர் ஆங்கிலேயர் ஆட்சியில் தஞ்சை என்ற 20 தலைப்புக்களில் தஞ்சாவூர் நகரைப் பற்றி வரலாற்று நோக்கிலான கட்டுரைகள் காணப்படுகின்றன. தஞ்சை என்ற பெயர்க்குறிப்பை முதலில் பயன்படுத்தியவர் அப்பர், விஜயாலய சோழன் ஏறத்தாழ கி.பி.850இல் தஞ்சை நகரைக் கைப்பற்றித் தனது தலைநகராக்கிக்கொள்ளல், என்பது தொடங்கி பலவற்றை இப்பகுதியில் காணமுடிகிறது.  

## இரண்டாம் பகுதி
இரண்டாம் பகுதியில் தஞ்சை இராஜராஜேச்சரம் பற்றிய பதிவு உள்ளது. தஞ்சாவூர் பெரிய கோயிலைப் பற்றி இப்பகுதியில் பன்முகநோக்கில் விவாதிக்கப்பட்டுள்ளது. சோழர் காலத்தில் கோயில்களுக்குக் கற்கள் தஞ்சைக்கு அருகேயுள்ள உடையார்கோயில் கோயிலிலிருந்து கொண்டுவரப்பட்டது என்பது உள்ளிட்ட அரிய தகவல்களை இப்பகுதியில் காணமுடிகிறது.  

## மூன்றாம் பகுதி
கடைசிப் பகுதியான மூன்றாம் பகுதியில் தஞ்சை நாயக்கர்கள் காலக்கோட்டையும் அரண்மனையும் மற்றும் தஞ்சை மராட்டியர் கோட்டையும் அரண்மனையும் என்ற தலைப்பிலான கட்டுரைகள் அமைந்துள்ளன.  

## ஆதாரங்கள்

## வெளியிணைப்புகள்
- கூகுள் புக்ஸ்
# மகாராஷ்டிர காவல்துறை



**மகாராஷ்டிர காவல்துறை** என்பது மகாராஷ்டிர மாநிலத்தில் சட்ட ஒழுங்கைக் காப்பாற்றும் அமைப்பாகும். இதன் தலைமையகம் மும்பையில் உள்ளது. இதன் உயரிய பொறுப்பை டி.ஜி.பி ஏற்கிறார்.  

இது 10 கமிஷனர்களையும், 35 மாவட்ட காவல் பிரிவுகளையும் கொண்டுள்ளது. மொத்தமாக 1.95 லட்சம் காவலர்கள் பணியாற்றுகின்றனர். இவர்களில் 1.5 லட்சம் பேர் பெண்கள் ஆவர்.  

## பிரிவுகள்
- தீவிரவாத எதிர்ப்புப் பிரிவு
- நெடுஞ்சாலைப் போக்குவரத்துப் பிரிவு
- லஞ்ச எதிர்ப்புப் பிரிவு
- உளவுப் பிரிவு
# மிகை பாரமேற்றுதல் (சதுரங்கம்)



சதுரங்க விளையாட்டில் **மிகை பாரமேற்றுதல்** *(Overloading)* என்பது பாதுகாப்புப் பணியில் ஈடுபட்டுக்கொண்டிருக்கும் ஒரு சதுரங்க காய்க்கு, எதிரியானவர் மேலும் கூடுதலாக மற்றொரு பாதுகாப்பு பணியையும் சுமத்தும் உத்தியாகும். இதனால் அளிக்கப்பட்ட அதன் அசல் தற்காப்பு வேலையை கைவிட்டு விடாமலும் புதியச் சுமையை சுமக்க முடியாமலும் காயை மட்டுமல்ல ஆட்டக்காரரையும் திண்டாட வைத்து வெற்றி பெற முயற்சிப்பதே இந்த சதுரங்க உத்தியின் தத்துவமாகும். கூடுதல் சுமை உத்தி, வேலைப்பளு உத்தி என்ற பெயர்கலாலும் இதை அழைக்கலாம்.  

## உதாரணங்கள்
2003 ஆம் ஆண்டில் கோரசு சதுரங்கப் போட்டித் தொடரில் கிராசென்கோவ் மற்றும் கார்போவ் ஆடிய முதல்சுற்று ஆட்டத்தில் மிகை பாரமேற்றல் நிகழ்வு நடந்துள்ளது. இவ்வாட்டத்தின் ஒருகட்டத்தில் படத்தில் உள்ளது போன்ற அமைப்புநிலை ஏற்பட்டது. கருப்புக் காய்களுடன் விளையாடிய கார்போவ், இப்பொழுது நகர்வை செய்யவேண்டும். வெள்ளை ஆட்டக்காரரின் f1 கட்டத்தில் நிற்கும் யானை f3 கட்டத்தில் நிற்கும் சிப்பாயை பாதுகாக்கும் பணியில் ஈடுபட்டுக் கொண்டிருக்கிறது. கார்போவ் தன்னுடைய e2 யானையை **1...Re1!** என்று நகர்த்தி f1 கட்டத்தில் பாதுகாப்புப் பணியில் உள்ள வெள்ளை யானைக்கு மிகை பாரம் ஏற்றுகிறார். ஒருவேளை வெள்ளை முதல் பணியைக் கைவிட்டு 2.Rxe1 என்று விளையாடினாலோ அல்லது 2.Rxe1 என்ற இரண்டாவது பணியைக் கைவிட்டு 2.Qc4 என வெள்ளை விளையாடினாலோ, பின்னர் கருப்பு 2...Qxf3#. என்று விளையாடி வெற்றி பெற்றுவிடும். ஒருவேளை வெள்ளை 2.Kg2, என்று நகர்த்தினால் முன்போலவே கருப்பு 2...Rxf1 3.Kxf1 Qxf3+ மற்றும் 4...Qxd5 என்று விளையாடி வெற்றி பெறுவார்.  

இலிவியு-டையீட்டர் நிசிபியனுக்கும் அனிசு கிரிக்கும் நடைபெற்ற மற்றொரு ஆட்டத்தில் (படம் பார்க்க) கருப்பு காய்களுடன் விளையாடிய கிரி தன்னுடைய முப்பதாவது நகர்வில் 30 ...Bxh3! என்று விளையாடி g2-சிப்பாய்க்கு கூடுதல் சுமையை ஏற்படுத்துகிறார். வெள்ளை சிப்பாய் ஒரு கடமையைக் கைவிட்டு 31.gxh3 என்று நகர்த்தி விளையாடினால் 31...f3 (32.Re3 Qg5+). என்ற நகர்வுகள் மூலம் கருப்பு வெற்றி அடைந்துவிடும்.  

இந்த உத்தி ரோட்லெவி மற்றும் ரூபீன்சிடெய்ன் இடையிலான போட்டியிலும் பயன்படுத்தப்பட்டுள்ளது.
# புனித மாற்கு பசிலிக்கா


**புனித மாற்கு வணக்கத்துக்குரிய பேராலய பசிலிக்கா** (*Patriarchal Cathedral Basilica of Saint Mark*; **'; பொதுவாக **புனித மாற்கு பசிலிக்கா''') என்பது வட இத்தாலியிலுள்ள வெனிசு உரோமன் கத்தோலிக்க உயர்மறைவாட்ட பேராயலம் ஆகும். இது நகரிலுள்ள பிரபல்யமிக்க தேவாலயமும் இத்தாலிய பைசண்டைன் கட்டிடக்கலைக்கு சிறந்த உதாரணங்களில் ஒன்றும் ஆகும். ஆரம்பத்தில் இது டொஜ் மாளிகையின் சிறு தேவாலயமாக இருந்து, 1807 முதல் நகரின் பேராலயமாக மாறியது. அத்துடன் இது வெனிசுவின் வணக்கத்துக்குரியவரின் இடமுமாகியது.  

அதன் செழுமையான வடிவமைப்பு, தங்கத் தரை ஒட்டுக்கலைக் கற்கள் மற்றும் நிலை என்பன வெனிசுக்காரர்களின் செழிப்பை மற்றும் வல்லமையின் அடையாளங்களாகவுள்ளன. 11 ஆம் நூற்றாண்டில் இருந்து இக்கட்டடம் புனைபெயரான "தங்கத் தேவாலயம்" (*Chiesa d'Oro* ) என்பதால் அறியப்படுகிறது.  

## குறிப்பு

- Demus, Otto. *The Mosaic Decoration of San Marco Venice* (1 volume version, edited by Herbert L. Kessler), University of Chicago Press, 1988,

## வெளி இணைப்பு

- 
- 
- Satellite image from Google Maps
- ''San Marco, Byzantium, and the Myths of Venice" PDF of parts (71 pages) of book, Dumbarton Oaks Byzantine Symposia and Colloquia, "Introduction" and "Refashioning Byzantium in Venice, ca. 1200–1400"
# பால்கர் மாவட்டம்



**பல்கார் மாவட்டம்** என்பது இந்திய மாநிலமான மகாராஷ்டிராவில் உள்ள மாவட்டமாகும். இது தாணே மாவட்டத்தின் சில பகுதிகளைக் கொண்டு 1 ஆகஸ்டு 2014 அன்று நிறுவபட்டது. இதன் நிர்வாகத் தலைமையிடம் பால்கர் நகரம் ஆகும்.  
## வரலாறு
இம்மாவட்டத்தின் ஜவ்ஹார் தாலுகாவின் பகுதிகள் 1948-ஆம் ஆண்டு வரை ஜவ்கார் சமஸ்தானத்தில் இருந்தது.  

## மாவட்ட நிர்வாகம்
பால்கர் மாவட்டம் 8 வருவாய் வட்டங்களையும், 1 மாநகராட்சியும், 3 நகராட்சிகளையும், 4 பேரூராட்சிகளையும், 1008 கிராமங்களையும், 477 கிராம ஊராட்சிகளையும் கொண்டது.  
1. தகானு தாலுகா
1. தலாசரி தாலுகா
1. பால்கர் தாலுகா
1. மொகதா தாலுகா
1. வசாய் தாலுகா
1. வாடா தாலுகா
1. விக்ரம்காட் தாலுகா
1. ஜவ்ஹார் தாலுகா
### பால்கர் மாவட்ட வருவாய் வட்டகளும், மக்கள்தொகையும்

| வசாய் தாலுகா | 1,343,402 |  |
| --- | --- | --- |
| பால்கர் தாலுகா | 550,166 |  |
| தகானு தாலுகா | 402,095 |  |
| தலாசரி தாலுகா | 154,818 |  |
| ஜவ்ஹார் தாலுகா | 140,187 |  |
| மொகதா தாலுகா | 83,453 |  |
| வாடா தாலுகா | 178,370 |  |
| விக்ரம்காட் தாலுகா | 137,625 | } |

### மாநகராட்சி
- வசாய்-விரார் மாநகராட்சி

### நகராட்சிகள்
- பால்கர்
- ஜாவ்கர்
- தகானு
### பேரூராட்சிகள்
- மோக்கதா
- விக்கிரம்காட்
- தலசரி
- வடா

## அரசியல்
### சட்டமன்ற & மக்களவைத் தொகுதிகள்
பால்கர் மாவட்டம் பால்கர் மக்களவைத் தொகுதியும், தகானு, விக்கிரம்காட், பால்கர், பொய்சார், நலசோப்ரா மற்றும் வசாய் சட்டமன்றத் தொகுதிகள் கொண்டது.  
## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, இம்மாவட்ட மொத்த மக்கள்தொகை 29,90,116, அதில் 14,35,210 (48%) மக்கள் நகரபுறத்தில் வாழ்கின்றனர். மாவடத்தி சராசரி எழுத்தறிவு 66.65% ஆகவுள்ளது. மராத்தி மொழி அதிகம் பேசப்படுகிறது.  

## தட்பவெப்பம்
# ஆர்தர் ஆ. வில்சன்



**ஆர்தர் ஆ. வில்சன்** தமிழ்த் திரைப்பட ஒளிப்பதிவாளர்களுள் ஒருவராவார். இவர் பல தமிழ்ப் படங்களில் பணியாற்றியுள்ளார். "இணைந்த கைகள்" "சுந்தர புருசன்","சொல்லாமலே","ஜோடி", "என் சுவாசக் காற்றே", "பூவெல்லாம் உன் வாசம்" *ரிதம்*, *அன்பே சிவம்*,*பஞ்சதந்திரம்*,*வானத்தைப் போல*,*வி.ஐ.பி*,*ஷாஜகான்*,'."ஆனந்தம்", "ஜி", *இம்மை அரசன் 23ஆம் புலிகேசி*, *பம்மல் கே. சம்பந்தம்*, *அவன் இவன்*, *நான் கடவுள்*. *சரவணா* போன்ற தமிழ்த் திரைப்படங்களிலும் *பத்ரா*,*சிம்ஹா*, *தாமு* போன்ற தெலுங்குத் திரைப்படங்களிலும் இவர் ஒளிப்பதிவாளராகப் பணியாற்றியுள்ளார்.
# கண்டோலிம்


**கண்டோலிம்** (ஆங்கிலம்: Candolim) , கோவாவில் உள்ள கடற்கரை கிராமம் ஆகும். இது வடக்கு கோவாவில் உள்ளது. இது கலங்குட் கடற்கரையை அடுத்து அமைந்துள்ளது.  

## கண்டோலிம் கடற்கரை
கண்டோலிம் கடற்கரைக்கு உள்நாட்டுப் பயணிகளும் சர்வதேச சுற்றுலாப் பயணிகளும் ஆயிரக்கணக்கில் வருகின்றனர். இந்தக் கடற்கரையில் வரிசையாக அமைக்கப்பட்ட குடில்கள் உள்ளன. அகுடா கோட்டை கண்டோலிம் கடற்கரைக்கு அருகே அமைந்துள்ளது. இது குளிப்பதற்கு உகந்த கடற்கரை ஆகும். இங்கு பாறைகள் மிக அரிதாக உள்ளன. இங்கு மிதமான, குளிப்பதற்கு ஏற்ற அலைகள் உள்ளன. கண்டோலிம் கடற்கரை ஓரங்களில் தென்னை மரங்கள் உள்ளன  

இந்த ஓய்வு எடுக்கும் படுக்கைகளை உபயோகிப்பதற்கு (படங்களை காண்க) சில நேரங்களில் 2 மணி நேரத்திற்கு 150 முதல் 200 ரூபாய் வரையில் கட்டணம் செலுத்த வேண்டும். இங்குள்ள ஹோட்டல்களில் தங்கியிருந்து, இந்தக் குடில்களிலுள்ள ஓய்வு எடுக்கும் படுக்கைகளை உபயோகிப்பதற்கு தனியாகக் கட்டணம் எதுவும் செலுத்த வேண்டியதில்லை. ஓய்வு எடுக்கும் படுக்கைகள் குடைகளின் கீழ் உள்ளதால், வெயிலின் தாக்கமும் இல்லை.  

கண்டோலிம் கடற்கரைக்கு அருகில் அதிக உணவகங்கள் உள்ளன. இங்குள்ள அனைத்து உணவகங்களிலும் மதுபானங்கள் கிடைக்கின்றன. இங்கு உள்ள குடில்களில் உடற்பிடிப்பு வசதியும் உண்டு. இங்கு வெளிநாட்டினர் அதிக அளவில் வருகின்றனர். குறிப்பாக உருசியாவில் இருந்து அதிக சுற்றுலா பயணிகள் கோவாவிற்கு வருகை புரிகின்றனர். உருசியாவை அடுத்து பிரிட்டனில் இருந்து அதிக சுற்றுலா பயணிகள் கோவாவிற்கு வருகை புரிகின்றனர்.  

கண்டோலிம் கடற்கரையில் பாறைகள் மிக அரிதாக உள்ளதால், இது குளிப்பதற்கு உகந்த கடற்கரையாக உள்ளது. மேலும் கடற்கரையில் சில அடி தூரம் வரை ஆளம் குறைவாக உள்ளதாலும், அலைகள் மிதமாக உள்ளதாலும், இது குளிப்பதற்கு உகந்த கடற்கரையாக உள்ளது.  

கலங்குட்-கண்டோலிம் சாலையில் கடைகள் மற்றும் உணவகங்கள் உள்ளன.  

## அகுவாடா கோட்டை

அகுவாடா கோட்டை 1612ல் போர்த்துக்கேயர்களால், டச்சு மற்றும் மராட்டியப் படையெடுப்பாளர்களை எதிர்கொள்ள கட்டப்பட்டது. கோட்டை உள்ள தேவாலயம், கலங்கரை விளக்கம், சமீப சிறையின் இல்லங்களை சுற்றுலா பயணிகளை கவரும் இடங்களாக மாறிவிட்டன.  

## படங்களின் தொகுப்பு
# புனித பவுல் பேராலயம்


**புனித பவுல் பேராலயம்** (*St Paul's Cathedral*) என்பது இலண்டனிலுள்ள அங்கிலிக்கப் பேராலயமும், இலண்டன் ஆயரின் அமைவிடமும், இலண்டன் மறைமாவட்டத்தின் தாய்க் கோவிலும் ஆகும். இது இலண்டன் நகரின் உயர் புள்ளியில், லுகேட் குன்றின் மேல் அமைந்து உள்ளது. இது பவுலுக்கு இத்தேவாலயம் அமைக்கப்பட்ட கி.பி. 604 இல் அர்ப்பணிக்கப்பட்டது. தற்போதுள்ள தேவாலயம் கிறிஸ்டோபர் ரென் என்பவரால் ஆங்கிலேய பரூக் பாணியில் வடிவமைக்கப்பட்டு 17 ஆம் நூற்றாண்டின் பிற்பகுதியில் கட்டப்பட்டது. இலண்டன் பெரும் தீ விபத்தினால் பாதிக்கப்பட்ட நகரை புணருத்தானம் செய்யும் பாரிய திட்டத்தில் இதுவும் கட்டப்பட்டது.
# வார்ப்புரு:Infobox church/denomination/doc



## Usage
This template is not intended to be used alone, but only in conjunction with . It changes the background colour of the headings in that template depending on the denomination of the church specified in the template, according to the following scheme:  

<>  
| Religious Affiliation | Colour | Consistent with |
| --- | --- | --- |
| #BC50A5 |  |  |
| #73C2FB |  |  |
| #FF7F00 |  |  |
| #FF0000 |  |  |
| #007BFF |  |  |
| #FFCF00 |  |  |
| #228B22 |  |  |
| #CC6666 |  |  |
| #FFBF00 |  |  |
| #CA95E4 |  |  |
| #BFFF00 |  |  |
| #EEDC82 |  |  |
| #FFCC99 |  |  |
| *Everything else defaults to* | #CCCC99 | } |
</>  

For consistency, this template uses the same colours as those used in as far as possible: see Template:Infobox religious building/doc#Automatic coloring.  

When darker colours are used, the heading text is rendered in white by the template .  

Before changing the colours in this template, or inserting new denominations and colours, please discuss the matter with other editors at "Template talk:Infobox church". Thanks.  

<includeonly>  

</includeonly>
# பாகா



**பாகா** (ஆங்கிலம்: Baga) கோவாவில் உள்ள கடற்கரைக்குப் பெயர் பெற்ற கிராமம் ஆகும். இது வடக்கு கோவாவில் உள்ளது. இது பனாஜி/பஞ்சிம் பேருந்து நிறுத்தத்தில் இருந்து சுமார் 14 கிலோமீட்டர் தொலைவில் உள்ளது. இது கலங்குட் அதிகார வரம்பில் உள்ளது. கலங்குட் 2 கி.மீ தெற்கே அமைந்துள்ளது.  

## பாகா கடற்கரை

பாகா கடற்கரைக்கு உள்நாட்டுச் சுற்றுலா பயணிகள் ஆயிரக் கணக்கில் வருகின்றனர். சின்குரியம், கண்டோலிம், கலங்குட், மற்றும் பாகா ஆகியவை தொடர்ச்சியாக உள்ள கடற்கரைகள் ஆகும். பாகா வட எல்லையிலும், சின்குரியம் தெற்கு எல்லை தொடங்கி, கண்டோலிம், கலங்குட், பாகா கடற்கரையில் முடிகிறது. பாகா கடற்கரை ஓரங்களில் தென்னை மரங்கள் உள்ளன.
# பொன்னம்பலம் குமாரசுவாமி


முதலியார் **பொன்னம்பலம் குமாரசுவாமி** (*Ponnambalam Coomaraswamy*, 7 டிசம்பர் 1849 &ndash; 7 சூன் 1906) என்பவர் இலங்கைத் தமிழ் வழக்கறிஞரும் இலங்கை சட்டவாக்கப் பேரவை உறுப்பினரும் ஆவார்.  

## ஆரம்ப வாழ்க்கை
1849 டிசம்பர் 7 இல் பிறந்த இவர் யாழ்ப்பாண மாவட்டம், மானிப்பாயைச் சேர்ந்த கேட் முதலியார் அ. பொன்னம்பலம் என்பவருக்குப் பிறந்தார். 1893 இல் இவர் இலங்கை சட்டவாக்கப் பேரவையில் தமிழர்களைப் பிரதிநிதித்துவப் படுத்தும் அதிகாரபூர்வமற்ற உறுப்பினராக சேர் பொன். இராமநாதனிற்குப் பதிலாக நியமிக்கப்பட்டார்.  

யாழ்ப்பாணம் சைவ பரிபாலன சபையின் தலைவராக இருந்து யாழ்ப்பாணம் இந்துக் கல்லூரியை நிறுவுவதற்கு முன்னின்று உழைத்தார். கொழும்பு கொம்பனித் தெருவில் முருகன் கோவில் ஒன்றையும் நிறுவினார்.
# திறந்த ஆட்டம்



**திறந்த ஆட்டம்** அல்லது **இரட்டை இராசாவின் சிப்பாய் திறப்பு***(Open game)* என்பது **1. e4 e5** எனும் நகர்த்தல்களுடன் தொடங்கும் சதுரங்கத் திறப்பாகும். வெள்ளை தனது இராசாவின் சிப்பாயை இரு கட்டங்கள் முன்னே நகர்த்த கருப்பும் அதே போல் நகர்த்துவது திறந்த ஆட்டம் வகையாகும். 1.e4 நகர்த்தலுக்குப் பதிலாக கருப்பு e5 தவிர்த்த வேறு நகர்த்தல்களைச் செய்தால் அது அரை-திறந்த ஆட்டம் அல்லது ஒற்றை இராசாவின் சிப்பாய் ஆட்டம் எனப்படும்.  

திறந்த ஆட்டம் என்பது சில வேளைகளில் செங்குத்து வரிசைகள், கிடை வரிசைகள் மற்றும் மூலை விட்டங்கள் ஆகியன திறந்திருக்கும் ஒரு சதுரங்க ஆட்ட நிலையையும் குறிக்கும். பொதுவாக அமைச்சர்கள் குதிரைகளை விட பலம் வாய்ந்தனவாக இருக்கின்றனர், ஏனென்றால் திறந்த சதுரங்கப் பலகையில் மந்திரிகளால் நீண்ட தூரத்தை கண்காணிக்க முடியும்.
# சிறந்த நடிகைக்கான பிலிம்பேர் விருது - தமிழ்



**சிறந்த நடிகைக்கான பிலிம்பேர் விருது - தமிழ்** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பை வெளிப்படுத்தும் நடிகைக்கு வழங்கப்படுகிறது.  

## விருது பெற்றவர்கள்
| ஆண்டு | நடிகை | திரைப்படம் | சான்றுகள் |
| --- | --- | --- | --- |
| 2018 | திரிசா | *96* |  |
| 2017 | நயன்தாரா | *அறம்* |  |
| 2016 | ரித்திகா சிங் | *இறுதிச்சுற்று* |  |
| 2015 | நயன்தாரா | *நானும் ரௌடி தான்* |  |
| 2014 | மாளவிகா நாயர் | *குக்கூ * |  |
| 2013 | நயன்தாரா | *ராஜா ராணி* |  |
| 2012 | சமந்தா | *நீ தானே என் பொன்வசந்தம்* |  |
| 2011 | அஞ்சலி | *எங்கேயும் எப்போதும்* |  |
| 2010 | அஞ்சலி | *அங்காடித் தெரு* |  |
| 2009 | பூஜா | *நான் கடவுள்* |  |
| 2008 | பார்வதி மேனன் | *பூ* |  |
| 2007 | பிரியாமணி | *பருத்தி வீரன்* |  |
| 2006 | பாவனா | *சித்திரம் பேசுதடி* |  |
| 2005 | அசின் | *கஜினி* |  |
| 2004 | சந்தியா | *காதல்* |  |
| 2003 | லைலா | *பிதாமகன்* |  |
| 2002 | சிம்ரன் | *கன்னத்தில் முத்தமிட்டால்* |  |
| 2001 | லைலா | *நந்தா* |  |
| 2000 | ஜோதிகா | *குஷி* |  |
| 1999 | ரம்யா கிருஷ்ணன் | *படையப்பா* |  |
| 1998 | கௌசல்யா | *பூவேலி* |  |
| 1997 | மீனா | *பாரதி கண்ணம்மா* |  |
| 1996 | சுருதி | *கல்கி* |  |
| 1995 | மனிசா கொய்ராலா | *பம்பாய்* |  |
| 1994 | ரேவதி | *பிரியங்கா* |  |
| 1993 | ரேவதி | *மறுபடியும்* |  |
| 1992 | ரேவதி | *தேவர் மகன்* |  |
| 1991 | கௌதமி | *நீ பாதி நான் பாதி* |  |
| 1990 | ராதிகா | *கேளடி கண்மணி* |  |
| 1989 | பானுப்பிரியா | *ஆராரோ ஆரிரரோ* |  |
| 1988 | அர்ச்சனா | *வீடு* |  |
| 1987 | ராதிகா | *நீதிக்குத் தண்டனை* |  |
| 1986 | ராதிகா | *தர்ம தேவதை* |  |
| 1985 | ராதா | *முதல் மரியாதை* |  |
| 1984 | சரிதா | *அச்சமில்லை அச்சமில்லை* |  |
| 1983 | லட்சுமி | *உண்மைகள்* |  |
| 1982 | பூர்ணிமா ஜெயராம் | *பயணங்கள் முடிவதில்லை* |  |
| 1981 | ஸ்ரீதேவி | *மீண்டும் கோகிலா* |  |
| 1980 | சரிதா | *வண்டிச்சக்கரம்* |  |
| 1979 | சோபா | *பசி* |  |
| 1978 | லதா | *வட்டத்துக்குள் சதுரம்* |  |
| 1977 | சுஜாதா | *அவர்கள்* |  |
| 1976 | சுஜாதா | *அன்னக்கிளி* |  |
| 1975 | சுஜாதா | *உறவு சொல்ல ஒருவன்* |  |
| 1974 | லட்சுமி | *திக்கற்ற பார்வதி* |  |
| 1973 | ஜெயலலிதா | *சூர்யகாந்தி* |  |
| 1972 | ஜெயலலிதா | *பட்டிக்காடா பட்டணமா* | } |
# தொலைபேசி இலக்கத் திட்டம்

**தொலைபேசி இலக்கத் திட்டம்** என்பது, புவியியல் ரீதியாக ஒரு குறிப்பிட்ட இடத்தில் உள்ள தொலைபேசி எண்களுக்கு ஒதுக்கீடு செய்யப்பட்ட ஓர் இலக்கத் திட்டமாகும். இந்த இலக்கத் திட்டத்தின்படி, தொலைபேசி எண்களுக்கு முன்னால் ஒரு குறியீடு கொடுக்கப்படும். தொலைபேசியின் முன் குறியீடு ஓர் இலக்கம், இரு இலக்கங்கள் அல்லது மூன்று இலக்கங்களைக் கொண்டதாக இருக்கலாம். இதனை **தொலைபேசி குறியீடு** அல்லது **இடக் குறியீடு** (*Area code*) என்றும் அழைப்பது உண்டு.  

ஒரு குறிப்பிட்ட நிலப் பகுதியில் உள்ள தொலைபேசிகளுக்கு ஒரு குறிப்பிட்ட குறியீட்டு எண்கள் கொடுக்கப்படும். அந்தக் குறியீட்டு எண்களுக்கு முன்னால், ஒரு நாட்டின் தேசிய அணுகல் குறியீடும் இருக்கும். உலகின் பல நாடுகளில் "0" எனும் அணுகல் குறியீட்டைப் பயன்படுத்துகிறார்கள். அமெரிக்கா, கனடா போன்ற நாடுகளில் "1" எனும் அணுகல் குறியீட்டைப் பயன்படுத்துகிறார்கள்.  

வேறு நாடுகளுக்கு தொலைபேசி அழைப்புகள் விடுக்கும் போது, தொலைபேசி இடக் குறியீடுகள் மிகவும் அவசியம். அதற்கு நாடுகளின் அணுகல் குறியீடுகளைப் பயன்படுத்துகிறார்கள். ஒரு நாட்டின் அணுகல் குறியீட்டைப் பயன்படுத்தும் போது “+” எனும் குறியீட்டையும் இணைத்துக் கொள்ள வேண்டும். தொலைபேசி எண்களுக்கு இடையில் வரும் நடுக்கோடுகளுக்குப் பதிலாக வெற்று இடைவெளி இருக்க வேண்டும். (எடுத்துக்காட்டு., “+AA BBB CCC CCCC”).  

## மேற்கோள்
# மணிகண்டம்


**மணிகண்டம்** திருச்சி மாவட்டத்தில் உள்ள ஓர் ஒன்றியம் ஆகும். இது திருவரங்கம் வட்டத்தில் வருகிறது.  

## ஊராட்சிகள்
இந்த ஒன்றியம் 22 ஊராட்சிகளை கொண்டுள்ளது.  

1. அதவத்தூர் - ADAVATHUR
1. அம்மாப்பேட்டை - AMMAPETTAI
1. அரியாவூர் - ARIYAVUR
1. துரைகுடி - DURAIKUDI
1. இனாம் குளத்தூர் - INAM KULATHUR
1. கே. கள்ளிக்குடி - K.KALLIKUDI
1. குமார வயலூர் - KUMARA VAYALUR
1. மாத்தூர் - MATHUR
1. மேக்குடி - MEKKUDI
1. முடிகண்டம் - MUDIKANDAM
1. என். குட்டப்பட்டு - N. KUTTAPATTU
1. நாச்சிக்குறிச்சி - NACHIKURUCHI
1. நாகமங்கலம் - NAGAMANGALAM
1. பி.என். சத்திரம் - P.N. CHATHIRAM
1. பாகனூர் - PAGANUR
1. புங்கனூர் - PUNGANUR
1. சேதுராப்பட்டி - SETHURAPATTI
1. சோமரசம்பேட்டை - SOMARASAMPETTAI
1. தாயனூர் - THAYANUR
1. திருமலைசமுத்திரம் - THIRUMALAISAMUDRAM

## அரசியல்
இந்த ஒன்றியம் திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.  

## மேற்கோள்

- திருச்சி மாவட்டத்தில் உள்ள ஊர்கள் - தமிழ்நாடு அரசின் தளத்தில்
# பொன்மொழிகள் (நூல்)

**பொன்மொழிகள்** என்பது பெரியார் ஈ.வே.ராவின் பொன்மொழிகளின் தொகுப்பு நூலாகும். இந்த நூல் 1950இல் அப்போதைய தமிழக அரசால் தடைசெய்யப்பட்டது. பெரியாரின் நூற்றாண்டு விழா ஆண்டையொட்டி 1979இல் எம். ஜி. ஆர். ஆட்சிக் காலத்தில் தடை நீக்கப்பட்டது. தமிழ்க்குடி அரசுப் பதிப்பகம் இந்நூலை மறுபதிப்பாக 17.9.2014 அன்று வெளியிட்டுள்ளது.  
இதில் 15 தலைப்புகளாகப் பொன்மொழிகள் உள்ளன.  

## தலைப்புகள்
1. அரசியல்
1. மதம்
1. கடவுள்
1. சமுதாயம்
1. இயக்கம்
1. காங்கிரஸ்
1. ஆட்சி
1. மொழி
1. திருக்குறள்
1. திராவிடர் கழகம்
1. தீண்டாமை
1. பகுத்தறிவு
1. சீர்திருத்தம்
1. பொருளாதாரம்
1. ஆரியம்
# ஆலத்தூர் வட்டம், பாலக்காடு

**ஆலத்தூர் வட்டம்** கேரள மாநிலம் பாலக்காடு மாவட்டத்தில் அமைந்துள்ள  
ஐந்து வட்டங்களில் ஒன்றாகும். இந்த வட்டத்தின் தலைமையகமாக ஆலத்தூர் நகரம் உள்ளது. இந்த வட்டத்தின் கீழ் முப்பது வருவாய்க் கிராமங்கள் உள்ளது.  

## மக்கள் வகைப்பாடு
இந்தியா 2011 ஆம் ஆண்டு மக்கள் தொகை கணக்கெடுப்பின்படி 444,995 மக்கள் இங்கு வசிக்கின்றார்கள். இவர்களில் 216,248 ஆண்கள், 228,747 பெண்கள் ஆவார்கள். ஆலத்தூர் வட்ட மக்களின் சராசரி கல்வியறிவு 89.95% ஆகும், இதில் ஆண்களின் கல்வியறிவு 95.14 %, பெண்களின் கல்வியறிவு 85.27 % ஆகும். இது இந்திய தேசிய சராசரி கல்வியறிவான 59.5% விட கூடியதே. ஆலத்தூர் வட்டம் மக்கள் தொகையில் 45,660 பேர் ஆறு வயதுக்குட்பட்டோர் ஆவார்கள் .
# அங்குசகிரி கொத்தூர் திம்மராய சுவாமி கோயில்


**திம்மராய சுவாமி கோயில்** என்பது கிருட்டிணகிரி மாவட்டத்தின், சூளகிரி வட்டம், மேலுமலைப் பகுதியில் காளிங்கவாரம் ஆஞ்சல், அங்குசகொத்தூரில், அங்குசகிரி என்னும் மலையடிவாரத்தில் உள்ள ஒரு பெருமாள் கோயிலாகும்.  

## தோட்டி மலை
அங்குசகிரியின் பழைய பெயர் தோட்டிமலையாகும். இந்த மலை பார்ப்பதற்கு தோட்டியைப்போல (அங்குசம்) அமைந்த காரணத்தால் இந்த மலையை தோட்டிமலை என்றனர். அதனை பிற்காலத்தில் அங்குசகிரி என்று சமசுகிருதமயமாக்கி அழைக்கலாயினர் இம்மலையடிவாரத்தில்தான் இக்கோயில் உள்ளது.  
## கோயில் வரலாறு
ஏறக்குறைய 400 ஆண்டுகளுக்கு முன்பு ஓசூர் வட்டம், பேரிகை என்ற சிற்றூரில் அப்புராவ் என்ற சமீந்தார் வாழ்ந்துவந்தார். அவரின் கனவில் தோன்றிய திம்மராய சுவாமி மக்களின் குறைகளைப் போக்க தனக்கு சந்நிதி ஒன்றை அமைக்குமாறு கூறினார். இதையடுத்து மலைகள் சூழ்ந்த இந்த இடத்தில் ஆகமவிதிப்படி சமீந்தாரால் சந்நிதி அமைக்கப்பட்டது.  

## கோயில் அமைப்பு
இக்கோயிலானது சுற்றிலும் மலைகள் சூழ்ந்த இயற்கை எழிலார்ந்த இடத்தில் அமைந்துள்ளது. கோயில் முகப்பில் திம்மராயரின் திருப்பாதங்கள் பதிக்கப்பட்டுள்ளன. கோயிலானது அகன்ற பிரகாரத்துடன், மகாமண்டபம், அர்த்த மண்டபம், கருவறை போன்ற அமைப்புளுடன் உள்ளது. கருவறையில் திம்மராயர் நிற்றக்கோலத்தில் காட்சியளிக்கிறார். உற்சவரான திம்மராய சுவாமியுடன் துளசி அம்மனும், இலட்சுமி தேவியும் உடன் உள்ளனர்.  
## அமைவிடம்
ஒசூர்- கிருஷ்ணகிரி தேசிய நெடுஞ்சாலையில் ஒசூரில் இருந்து 33 கி.மீ தொலைவில் அங்குசகிரிகொத்தூர் உள்ளது.  

## திருவிழா
இக்கோயிலில் சனிக்கிழமைகளில் குறிப்பாக புரட்டாசி சனிக்கிழமைகளில் சிறப்பு வழிபாடு நடத்தப்படுகிறது. ஆண்டுதோறும் பங்குனி மாதம் திருக்கல்யாண உற்சவம், தேர்த் திருவிழா, பல்லக்கு உற்சவம் என நான்கு நாட்கள் சிறப்பாக விழா நடத்தப்படுகிறது. விழாவில் பல்லாயிரக்கணக்கான மக்கள் கூடுகின்றனர்.
# தினக்குரல் (மலேசியா)



**தினக்குரல்** மலேசியாவில் இருந்து வெளிவரும் தமிழ் நாளிதழ். 2012 பிப்ரவரி 9-இல் இருந்து வெளியீடு செய்யப் படுகிறது. இதன் தலைமை ஆசிரியர் பி.ஆர்.இராசன். 36 ஆண்டுகள் இதழியல் அனுபவம் உடையவர். நிர்வாக இயக்குநர் அருள்குமார். இவர் காலஞ்சென்ற மலேசிய நண்பன் தலைமை ஆசிரியர் ஆதி குமணன் அவர்களின் புதல்வராவார்.  

நாள்தோறும் 31,000 பிரதிகளும், ஞாயிற்றுக் கிழமைகளில் 47,000 பிரதிகளும் அச்சிடப் படுகின்றன. இந்த நாளேட்டின் அலுவலகம், கோலாலம்பூர், சாலான் ஈப்போ, பத்து காம்ப்ளெக்சில் உள்ளது. மலேசிய இந்திய சமூகத்தை வாழ்க்கையின் எல்லா நிலைகளிலும் உயர்த்துவதைத் தினக்குரல் நோக்கமாகக் கொண்டிருக்கிறது.  

மலேசியத் தமிழர்களுக்காக மலேசியா, தமிழ்நாடு, இலங்கை, இந்திய நாட்டு செய்திகள், மற்றும் உலகச் செய்திகளை இந்த செய்தித்தாள் வெளியிடுகிறது. ஏற்கனவே, மலேசியா நாட்டில் தமிழ் நேசன், மலேசிய நண்பன், மக்கள் ஓசை என மூன்று தமிழ் நாளேடுகள் உள்ளன. நான்காவதாக தினக்குரல் வருகிறது. இந்த நாளிதழைத் தொடர்ந்து நம் நாடு, தமிழ் மலர் ஆகிய இரு நாளிதழ்களும் வெளிவருகின்றன.
# தி. சு. நடராஜன்



**தி.சு. நடராசன்** முக்கியமான தமிழறிஞர் ஆவார். பல காலம் பேராசிரியராய்க் கடமையாற்றியவர்.  

## பணிகள்
- மதுரை காமராசர் பல்கலைக்கழகம், தமிழியற் புலம், திறனாய்வுத் துறையின் பேராசிரியர், தலைவர்
- போலந்து நாட்டின் வார்சா பல்கலைக்கழகத்தில் வருகைப் பேராசிரியர் (1987 - 90)
- திருநெல்வேலி மனோன்மணியம் சுந்தரனார் பல்கலைக்கழகத்தில் அழைப்புப் பேராசிரியர் (1996-97)
- சாகித்திய அகாதெமியில் தமிழ் ஆலோசனைக் குழு உறுப்பினர்
- ஞானபீடம் தமிழ்த் தேர்வுக் குழு உறுப்பினர்
- *மகாநதி* இலக்கிய இதழ் ஆசிரியர் குழு உறுப்பினர்
- *காந்தள்* இலக்கிய இதழ் ஆசிரியர் குழு உறுப்பினர்
# இயோபின்றெ புஸ்தகம்



**இயோபின்றெ புஸ்தகம்** (Iyobinte Pusthakam) ஒரு மலையாளத் திரைப்படமாகும். இத்திரைப்படத்தின் கதை ஆங்கிலேயரின் காலத்திலும் அதற்குப் பின்னான காலத்திலும் மூணாரில் நடப்பதான வரலாற்றுப் புனைவுக் கதையாகும். இத்திரைப்படத்தை இயக்கியவர் *அமல் நீரத்*. இத்திரைப்படத்தின் இணைத் தயாரிப்பாளரும் அவரே. இத்திரைப்படம் அதன் ஒளிப்பதிவிற்காக பாராட்டப்பட்டது.  
இது 2014, மார்ச் மாதம் படமாக்கத் தொடங்கி 2014, ஏப்ரல் ஏழாம் தியதி வெளியிடப்பட்டது. *இயோப்*புக்கும் அவரது மூன்று மகன்களுக்கும் இடையே நடக்கும் நிகழ்வே படமாக்கப்பட்டுள்ளது. இத்திரைப்படத்தின் திரைக்கதையை உருவாக்கியவர் *கோபாலன் சிதம்பரம்*.  

## நடிகர்கள்
- பகத் பாசில்
- ஜெயசூர்யா
- லால்
- இஷா ஷர்வானி
- பத்மபிரியா
- ரீனு மேத்யூஸ்
- லெனா
- வினாயகன்
- செம்பன் வினோத் ஜோஸ்
- சுர்ஜித் கோபிநாத்
- ஜினு ஜோசப்
- டி. ஜி. இரவி
- ஶ்ரீஜித் இரவி
# திருச்சிராப்பள்ளி நகரத் தொடருந்து நிலையம்


**திருச்சிராப்பள்ளி நகரத் தொடருந்து நிலையம்** (*Tiruchirappalli Town railway station*, நிலையக் குறியீடு:*TPTN*) ஆனது திருச்சிராப்பள்ளி நகரில் திருச்சி–சென்னை இரயில்வே வழித்தட மார்க்கத்தில் அமைந்துள்ள தொடருந்து நிலையங்களில் ஒன்றாகும். மலைக்கோட்டைக்கு அருகில் உள்ள இந்த தொடருந்து நிலையத்தை, காந்தி மார்க்கெட்டுக்கும், சத்திரம் பேருந்து நிலையத்துக்கும் வரும் பயணிகளும் அரியலூர், விருத்தாசலம், கடலூர், விழுப்புரம், பாண்டிச்சேரி, சென்னை, திருப்பதி மற்றும் **வட மாநிலங்களுக்கு** செல்லும் பயணிகள் பயன்படுத்துகின்றனர்.
# மேட்டுக்குடி (திரைப்படம்)


__TOC__  

## கதைச் சுருக்கம்

## நடிகர்கள்
- கார்த்திக்
- நக்மா
- ஜெமினி கணேசன்
- கவுண்டமணி
- மணிவண்ணன்
- திலகன்
- ராஜிவ்
- கசான் கான்
- உதய் பிரகாசு
- விஸ்வநாதன்
- *அல்வா* வாசு
- கவிதா
- கலாரஞ்சனி
- ரகீனா

## பாடல்கள்